Markus Jalava

**Markus Jalava** on Heinolan poliisi, uus-punaisten jäsen ja herra Väänäsen nuorempi poika.

## Persoona

Jalava on kuin kultainennoutaja. Kultainennoutaja, jolla on ase. Hän on iloinen ja eläväinen persoona, joka rakastaa itseään. Ei omahyväisellä tavalla. Jalava vain on hyvin sinut itsensä kanssa. Hän on tietoinen vahvuuksistaan ja heikkouksistaan ja hyväksyy ne. Hän ei ehkä ole terävin kynä penaalissa, mutta hän on karismaattinen, vahva ja kunnioitettu.

Useat pelkäävät Jalavaa ja syystäkin. Hän on arvaamaton ja aggressiivinen. Hän ei pelkää liata käsiään, eikä pahemmin kärsi tunnontuskista. Tämä puoli tulee kuitenkin esiin lähinnä, kun hän puolustaa läheisiään. Jalava on äärimmäisen kiintynyt ystäviinsä ja perheeseensä. Varsinkin veljensä kuoltua Jalava on valmis puolustamaan hengellään niitä, jotka hänellä on jäljellä. Hän on uskollinen loppuun asti ja rakastaa täydestä sydämestään. Jalava on onnellisin saadessaan viettää aikaa rakkaidensa kanssa. Hän saattaa olla valmis antamaan liikaakin itsestään muille.

## Ulkonäkö

Jalava on noin 30-vuotias pitkä ja lihaksikas afrosuomalainen mies. Hänen ihonsa on kuparin sävyinen. Hänellä on pitkät kapeat kasvot ja kiharat mustat hiukset, joita hän pitää nutturalla. Hänen kasvoissaan on arpi, joka kulkee hänen suupielestään silmäkulmaan. Jalavan silmät ovat tummat.

## Taidot ja harrastukset

Jalava on hyvä itsepuolustuksessa ja hän on erittäin vahva. Vaikka hän ei ole mikään suuri johtaja, hän osaa johtaa pienempiä joukkoja ihmisiä.

Jalava pitää kristillisestä rokista ja säilyttää yhä lapsuutensa pehmoleluja.

## Suhteet

### Herra Väänänen

Herra Väänänen on Jalavan adoptioisä. Hän löysi Jalavan, kun poika oli vielä pieni ja sairas. Väänänen ei ollut varma kuinka kasvattaa lapsia. Vaikka hän tekikin paljon virheitä hän yritti parhaansa ja Jalava rakastaa häntä ehdoitta.

### Tuomas Aronmäki

Aronmäki oli Jalavan vanhempi veli. Hän tuki ja suojeli pikkuveljeään parhaansa mukaan. Ja se hänet lopulta tappoikin.

### Aamos Korhonen

Vaikka herra Väänänen onkin Jalavan pääasiallinen vanhempi, on hän Aamoksenkin lapsi. Aamos on ollut läsnä valtaosan Jalavan elämästä ja Jalava on äärimmäisen kiintynyt häneen.

### Riitasointu

Jalava ja Riitasointu tapasivat ensimmäistä kertaa kunnolla, kun Jalava pelasti Riitasoinnun Bertan käskystä. Jalava oli kiitollinen saatuaan tietää, että Riitasointu oli tappanut hänen veljensä murhaajan. Jalava kiintyi Riitasointuun välittömästi ja on iloinen, kun hänellä on taas sisarus. Hän suojelee Riitasointua aggressiivisesti. Eihän hän halua menettää siskoakin.

### Myräkkä

Jalava oli kiitollinen luullessaan, että Myräkkä oli tappanut Vainion. Kun he tapasivat uudestaan, Myräkkä kyseli Riitasoinnun olinpaikkaa ja Jalava suhtautui häneen epäileväisesti ja aggressiivisesti, kunnes tunnisti hänet.

### Hevospoika

Jalava ei tuntenut Hevospoikaa kauaa, mutta suhtautui mieheen ystävällisesti. Jalava kuitenkin kääntyi Hevospoikaa vastaan nopeasti, kun Hevospoika ja Myräkkä alkoivat kysellä Riitasoinnusta.

### Vainio

Jalava ei koskaan tuntenut Vainioa. Hän ja Aronmäki vain sattuivat olemaan väärässä paikassa väärään aikaan ja Aronmäki sai surmansa puolustaessaan pikkuveljeään. Tämän jälkeen Jalava vain halusi Vainion hengiltä, listi miehen kuka tahansa.

## Seksuaalisuus ja sukupuoli

Jalava on polyamorinen demimies (he/they/(she)) ja pan.